Príloha č. 1 k Výzve

**OPIS PREDMETU ZÁKAZKY**

Úlohou externého poskytovateľa služieb (ďalej „externý expert“) bude podporovať Mestskú časť Bratislava-Petržalka – vedúceho partnera projektu s názvom „Vytvorenie integrovaného konceptu umožňujúceho nasadenie inovatívnych technológií a služieb pre nezávislý život seniorov vyžadujúcich zvláštnu opateru (akronym projektu: niCE-life, kód projektu: CE1581) pri vypracovaní Interných postupov na zabezpečenie implementácie nadnárodného projektu „niCE-life“ v podmienkach vedúceho partnera (ďalej len „interné postupy“). Interné postupy budú základom pre zabezpečenie systematického overovania získaných informácií (v rámci riešenej tematickej problematiky projektu  ako aj internej komunikácie), dosiahnutých indikátorov a vypracovaných čiastkových / celkových výstupov (deliverables/outputs) a finančných ukazovateľov projektu z hľadiska ich obsahu, požadovanej kvality a rozsahu, ako aj požadovaného časového rámca (deadlinu) na ich vypracovanie. Interné postupy zároveň uľahčia proces monitorovania progresu implementácie projektu niCE-life a poskytnú návod na označovanie dokumentov a dodržiavanie princípov komunikácie v rámci daného projektu. Interné postupy budú vypracované expertom v anglickom jazyku v rozsahu min. 30 strán.

Detailný opis a požiadavky týkajúce sa predmetu zákazky sú nasledovné:

|  |  |
| --- | --- |
| Zákazka: | Vypracovanie Interných postupov na zabezpečenie implementácie nadnárodného projektu niCE-life v podmienkach vedúceho partnera |
| Popis: | Externý expert na základe preukázaných skúseností, preštudovaní projektu nadnárodnej spolupráce niCE-life a všetkých dostupných materiálov Programu Stredná Európa (Central Europe) upravujúcich implementáciu projektov financovaných z daného programu, vypracuje Interné postupy na zabezpečenie implementácie nadnárodného projektu niCE-life v podmienkach vedúceho partnera (ďalej „interné postupy“).  Interné postupy budú slúžiť nielen vedúcemu partnerovi – Mestskej časti Bratislava-Petržalka, pri zabezpečovaní systematického overovania získaných tematických informácií, dokumentov a relevantných podkladov, ktoré sú nevyhnutné pre vypracovanie čiastkových a celkových výstupov projektu (t.j. „deliverables“ a „outputs“) z hľadiska ich obsahu, požadovanej kvality a rozsahu, ako aj plánovaného časového rámci stanoveného v pracovnom pláne projektu.  Vypracovaný dokument zároveň umožní sledovanie napĺňania priebežného dosahovania tematických a komunikačných indikátorov, ako aj indikátorov aktívneho zapájania cieľových skupín do projektu (t.j. „outreach to target groups“) a taktiež aj finančných ukazovateľov (úroveň čerpania alokovaných finančných prostriedkov jednotlivými projektovými partnermi).  Interné postupy tiež zadefinujú spôsob realizácie internej komunikácie projektu, ako aj ukladania súborov a ich výmeny medzi jednotlivými partnermi. V neposlednom rade budú obsahovať návrh na označovanie dokumentov v zmysle požiadaviek programu, no zároveň ich adaptujú podľa špecifických potrieb projektových partnerov tak, aby bol ľahko identifikovateľný autor, tematický obsah a zaradenie podľa jednotlivých pracovných balíkov (t.j. „work packages“). |
| Termín plnenia: | do 21 dní odo dňa doručenia objednávky |